Cuneiform Tablet Kt v/k 55 (AKT 3 106)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-ma-lik šu-a-nim ú nu-ùḫ-ša-tim ú šu-IŠTAR a-na nu-ùḫ-ša-tim qí-bi-ma um-ma a-ni-na-ma um-mì a-tí-i i-na {d}UTU-ši na-áš-pé-er-tí ta-ša-me-i-ni ta-ma-lá-ki ša ṭup-pé-e ḫa-ru-mu-tim ša a-šùr-GAL e-zi-ba-ki-ni um-mì-i a-tí-i ḫa-ra-ni a-na a-lim{ki} ṣú-ḫa-re-e ú-qá-a a-ma-kam ú-ma-kál lá tù-ša-as-ḫi-ri mì-ma ṭup-pé-e a-na šu-a-nim bu-bu-a-ar áš-ḫa-a-ni ú šu-IŠTAR pì-iq-dí-ma ar-ḫi-iš ṭù-ur-da-šu-nu